కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
గాయని సునీత కుమార్తె శ్రేయ అరంగేట్రం
అక్కినేని నాగచైతన్య హీరోగా నిర్మిస్తోన్న ‘సవ్యసాచి’ సినిమాకు కీరవాణి సంగీతం అందిస్తున్నారు. ఈ సినిమాలోని ఒక పాటను శ్రేయ ఆలపించారు.
Samayam Telugu | Updated:
Oct 21, 2018, 03:51PM IST
గాయని సునీత కుమార్తె శ్రేయ అరంగేట్రం
‘గులాబి’ చిత్రంలోని ‘ఈ వేళలో నీవు ఏం చేస్తు ఉంటావో’ పాటతో గాయనిగా సునీత తెలుగు ప్రేక్షకులకు పరిచయమయ్యారు. ఆ తరవాత ఎన్నో చిత్రాల్లో కొన్ని వేల పాటలు ఆమె ఆలపించారు. ఎంతో మంది ప్రముఖ సంగీత దర్శకులుతో ఆమె పనిచేశారు. సుమధుర గాయనిగా తెలుగు ప్రేక్షకుల మన్ననలు అందుకున్నారు. కేవలం గాయనిగానే కాకుండా డబ్బింగ్ ఆర్టిస్టుగానూ సునీతకు మంచి పేరుంది. టీవీ షోల ద్వారా ఇప్పటికీ తన సుమధుర గాత్రాన్ని తెలుగు ప్రేక్షకులకు పంచుతోన్న సునీత.. ఇప్పుడు తన కుమార్తె శ్రేయా గోపరాజును గాయనిగా పరిచయం చేస్తున్నారు. కీరవాణి లాంటి దిగ్గజ సంగీత దర్శకుడితో శ్రేయ ప్లే బ్యాక్ సింగర్‌గా అరంగేట్రం చేస్తోంది.
అక్కినేని నాగచైతన్య హీరోగా నిర్మిస్తోన్న ‘సవ్యసాచి’ సినిమాకు కీరవాణి సంగీతం అందిస్తున్నారు. ఈ సినిమాలోని ఒక పాటను శ్రేయ ఆలపించారు. ఈ విషయాన్ని కీరవాణి స్వయంగా ట్విట్టర్ ద్వారా వెల్లడించారు. ‘సవ్యసాచిలో ఒక డ్యుయెట్ ద్వారా సునీత కుమార్తె శ్రేయా గోపరాజును పరిచయం చేస్తున్నాం. ఆమెది వాళ్లమ్మ గొంతులా లేదు.. పూర్తిగా వెస్టరన్ ఫీల్‌లో ఉంది’ అని కీరవాణి ట్వీట్‌లో పేర్కొన్నారు. కాగా, ఈ పాట త్వరలోనే విడుదల కానుంది. ఇప్పటికే ‘సవ్యసాచి’ నుంచి మూడు పాటలు విడుదలైన సంగతి తెలిసిందే.
Introducing Sunitha’s daughter Shreya Goparaju with a duet from Savyasaachi. Unlike her mother ‘s voice she has totally western feel
&mdash; mmkeeravaani (@mmkeeravaani) 1540094352000
ఇదిలా ఉంటే, కీరవాణితో కలిసి రికార్డింగ్ థియేటర్‌లో ఉన్న తన కుమార్తె ఫొటోలను సునీత ఫేస్‌బుక్ ద్వారా అభిమానులతో పంచుకున్నారు. ‘శ్రేయ తొలి రికార్డింగ్ సమయం. ఆమె చాలా భయపడింది. కానీ కీరవాణి గారు ధైర్యం చెప్పారు. ఆమె గొంతులోని లక్షణాలను వివరించారు. ఆమె సౌఖర్యవంతంగా పాడేందుకు దోహదపడ్డారు. ఈ క్షణాలు ఆయనతో నా మొదటి రికార్డింగ్‌ను మళ్లీ గుర్తుచేశాయి’ అని సునీత తన ఫేస్‌బుక్ పోస్టులో పేర్కొన్నారు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.